Rhombos

El rumbu [ˈrʊmbu] u rombu [ˈrɔmbu] (del griegu ῥόμβος [rómbos] ~ ῥύμβος [rýmbos]) es un estrumentu aerófonu gastau en destintas cevilizacionis el mundu comu ena Grécia antígua u en Austrália, África, Índia u América.

El bichu estaba compuestu pol una tabrina u un palitroqui chatus atau a una cuérdiga. Los materialis puein sel el güessu u la maera, mas común esta úrtima. La tabrina u palu cuenta con destintas coquinas i mellauras enos cantus que premitan destintus sonis. En diénduli güertas pol airi, agarrandu el cabu la cuérdiga, zuta. El soniu roncu, si se se le daban las güertas a una velocía moerá, paicia al dun mugiu.

El propósitu primeru desti bastu estrumentu era el de comunicalsi dende largu. Endispués escomençaria a cobral un sintiu especial i gastalsi en ciertus ritus i celebracionis religiosas. Ena Grécia Antígua se gastaba prencipalmenti en ritus coribánticus. En curturas comu las aborígin australianas s’acompaña del didgeridoo en destinas celebracionis i tien un sintiu sagrau i mistéricu.

Categoría:Antropologia
Categoría:Música de Grécia